เตรียมพาเสี่ยบั๊กเข้ากรุง แฉค่าจ้างยิงพระหมอ3แสน 
ตร.แถลงข่าวอย่างเป็นทางการจับด.ต.ชาญชัย-บุญนาค2ผู้ต้องหาร่วมแก๊งฆ่าพระหมอแฉค่าจ้างยิง3แสนปัญจ๋ามือปืนได้ไปคนเดียว1.6แสนไม่ใช่5หมื่น เผยเสี่ยบั๊กที่ถูกจับเป็นผู้จ้างวาน นั่งรอตร.อยู่กับทนาย เตรียมพาเข้ากทม.พบผบ.ตร.ที่สตช.  ,เมื่อเวลา17.30 น.วันที่26มี.ค.58 ที่ห้องประชุมฉัตรไพฑูรย์ ภ.จว.อุดรธานี พล ต.ท.ปัญญา มาเม่น ผช.ผบ.ตร. พร้อมด้วย พล ต.ท.บุญเลิศ ใจประดิษฐ์ ผบ.ภ.4 นายนพวัชร สิงห์ศักดา ผวจ.อุดรธานี พล ต.ต.จตุพล ปานรักษา รองผบช.ภ.4 พลต.ต.เจริญวิทย์ ศรีวินิชย์ รองผบช.ภ.4 รักษาการ ผบก.ภ.จว.อุดรธานี พล ต.ต.พีระพงศ์ วงษ์สมาน ผบก.สส.ภาค4 พลต.ต.คัชชา ธาตุศาสตร์ ผบก.กองกิจการพิเศษ สตช. พ.อ.ปกาสิต อรดี รอง ผบ.มทบ. 24 ร่วมกันแถลงข่าวการจับกุมผู้ต้องหาร่วมฆ่าพระบัณฑิต สุปันฑิโต หรือพระหมอ โดยไตร่ตรองไว้ก่อนเพิ่มอีก 2 ราย,โดยนำตัวผู้ต้องหาทั้ง2 มาแถลง ประกอบด้วย ด.ต.ชาญชัย สร้อยสังวาลย์ ผบ.หมู่ สส. ภ.จ.อุดรธานี อายุ 49 ปีที่ควบคุมตัวมาจาก สปป.ลาว และนายบุญนาค หงษาคำ อายุ50ปี พนักงานขับรถ สนง.ชลประทานที่5 อุดรธานี ที่ควบคุมตัวเมื่อบ่ายวันนี้จาก จ.สกลนคร ขณะเดินทางไปปฏิบัติหน้าที่ ซึ่งเป็นการควบคุมตัวโดยทหารจาก มทบ.24 อุดรธานี ตามอำนาจกฎอัยการศึก เพื่อนำตัวด.ต.ชาญชัย และนายบุญนาค มามอบให้กับพนักงานสอบสวน,พล.ต.ท.ปัญญา มาเม่น ผช.ผบ.ตร. กล่าวว่า ขอบคุณเจ้าหน้าที่ตำรวจทุกหน่วยรวมทั้งฝ่ายทหาร มทบ.24 ที่ได้ใช้อำนาจตามประกาศกฎอัยการศึก ทำให้สามารถทำงานได้อย่างรวดเร็ว ตามที่ผบ.ตร.มีความเป็นห่วงเป็นต่อความรู้สึกสะเทือนขวัญและสะเทือนใจกับเหตุการณ์สังหารพระ ในส่วนคดีเกี่ยวกับการฆ่าคนตายโดยไต่ตรองไว้ก่อนมีผู้เกี่ยวข้อง 4 คน ยังไม่รวมผู้ที่ให้การสนับสนุน ประกอบไปด้วย กลุ่มมือปืน 3คน คือ นายปัญจ๋า หรือโบ้ ชารีแสน มือปืนที่จับกุมไปแล้วขณะนี้ถูกนำตัวไปฝากขังศาลทหาร มทบ.24 ศาลได้ให้ควบคุมตัวไว้ที่เรือนจำกลางอุดรธานี,วันนี้มีการจับกุม ด.ต.ชาญชัย สร้อยสังวาลย์ และนายบุญนาค หงษาคำ ที่เป็นผู้เกี่ยวข้องกับการไปเฝ้าติดตามพระหมอ และพามือปืนไปลอบยิง ซึ่งฝ่ายทหารนำตัวมามอบให้พนักงานสอบสวน แจ้งข้อหา และสอบสวนตามขั้นตอน โดยศาลทหาร มทบ.24 ได้ออกหมายจับกลุ่มมือปืนเพิ่มอีก 1 คน คือนายบุญนาค ก่อนที่จะสามารถจับกุมได้พล.ต.ท.ปัญญา กล่าว,ด้านพ.ต.อ.ยรรยง เวชโอสถ รองผบก.สส.ภ.4 เปิดเผยว่า จากการสอบสวน ด.ต.ชาญชัย ให้การรับสารภาพว่าได้ร่วมกันกับนายปัญจ๋า นายบุญนาคฆ่าพระหมอจริง โดยซัดทอดว่าได้รับจ้างจากนายบรรเจิด ฉัตรไพฑูรย์ ให้ไปยิงพระหมอในราคา3แสนบาท จ่ายให้นายปัญจ๋า มือยิงพระ 160,000บาท ให้บุญนาค60,000 บาท ส่วน ด.ต.ชาญชัย ได้ 80,000 บาท หลังทราบว่านายปัญจ๋าถูกจับ ได้หลบหนีไปข้ามไป สปป.ลาว เมื่อวันที่ 25 มีนาคม ไปอยู่ในรีสอร์ต แต่ถูกจับกุมได้ในที่สุด,ในส่วนของรายละเอียดการจับกุมนายบรรเจิด ฉัตรไพฑูรย์ หรือ เสี่ยบั๊ก อายุ 63ปี ฐานะผู้จ้างวาน ผู้สื่อข่าวรายงานว่า ในช่วงเวลา 19.00 น.วันที่ 27มี.ค.พล.ต.ต.เจริญวิทย์ ศรีวินิชย์ รอง ผบช.ภ.4 รักษาการ ผบก.ภ.จว.อุดรธานี พร้อมด้วย พล.ต.ต.คัชชา ธาตุศาสตร์ ผบก.กองกิจการพิเศษ สตช. นำกำลังตำรวจ ภ.จว.อุดรธานี  สืบสวนภูธร ภาค 4 และกองปราบปราม เดินทางไปยังรพ.เอกอุดร ถนนโพศรี เทศบาลนครอุดรธานีและขึ้นไปตรวจค้นบนชั้น 4 ในส่วนฝ่ายบริหาร พบกับนายบรรเจิด ฉัตรไพฑูรย์ ประธานบริหารโรงพยาบาล ตามหมายจับศาล มทบ.24 เลขที่ จ 18 ก./2558 ข้อหา ใช้ให้คนอื่นฆ่าคนตายโดยเจตนาโดยไตร่ตรองไว้ก่อน และร่วมกันมีอาวุธปืนและเครื่องกระสุนปืนที่ใช้เฉพาะแต่การสงครามที่นายทะเบียนไม่สามารถออกใบอนุญาตให้ได้ ไว้ในครอบครองโดยผิดกฎหมาย รอเจ้าหน้าที่ตำรวจอยู่กับนายตฤณ ดวงเงิน ทนายความ,จากนั้น เจ้าที่ตำรวจได้ควบคุมตัวตัวนายบรรเจิด ฉัตรไพฑูรย์ มาที่ ภ.จว.อุดรธานี โดยไม่สวมกุญแจมือ มาพร้อมกับทนายความด้วยสีหน้าแบบเรียบเฉย โดย พล.ต.ท.ปัญญา ได้มารับผู้ต้องหาด้วยตนเอง มีการทักทายกันด้วยการยกมือไหว้ และนำขึ้นไปที่ห้องรับรอง มีการพูดคุยเบื้องต้นประมาณ 10 นาที พล.ต.ท.ปัญญา ได้ออกมาชี้แจงว่า ขณะนี้อยู่ในชั้นของการสอบสวน ยังเปิดเผยรายละเอียดไม่ได้ โดยพรุ่งนี้จะนำผู้ต้องหาทั้ง3คน เข้าไปที่สำนักงานตำรวจแห่งชาติ ก่อนนำกลับมาทำแผนประกอบสำนวน.
ตร.แถลงข่าวอย่างเป็นทางการจับด.ต.ชาญชัย-บุญนาค2ผู้ต้องหาร่วมแก๊งฆ่าพระหมอแฉค่าจ้างยิง3แสนปัญจ๋าได้ไปคนเดียว1.6แสนไม่ใช่5หมื่น เผยเสี่ยบั๊กที่ถูกจับเป็นผู้จ้างวาน นั่งรอตร.อยู่กับทนาย เตรียมพาเข้ากทม.พบผบ.ตร.ที่สตช.
พระหมอ,คดีฆ่าพระหมอ,เสี่ยบั๊ก,จับเสี่ยบั๊ก,บรรเจิด ฉัตรไพฑูรย์,คืบหน้าคดีฆ่าพระหมอ,จ้าง3แสน,แถลงข่าว,ปัญญา มาเม่น,วัดป่าตอสีเสียด,จ้างฆ่าพระหมอ,บุญนาค หงษาคำ,ชาญชัย สร้อยสังวาลย์,อุดรธานี,ข่าว,ไทยรัฐ,ข่าวสังคม,ข่าวภูมิภาค